b'\n_START_ARTICLE_\nBelolisi okar\xc4\x8dek\n_START_SECTION_\nOpis\n_START_PARAGRAPH_\nBelolisi okar\xc4\x8dek je majhen metulj, ki preko kril meri med 25 in 35\xc2\xa0mm. Spodnja stran sprednjih kril belolisega okar\xc4\x8dka je oran\xc5\xbeno rjava. Ob zunanjem robu sivo rjavih zadnjih kril pa ima po spodnji strani vzorec izrazitih o\xc4\x8desc, katerih \xc5\xa1tevilo in velikost je med osebki lahko razli\xc4\x8dna. Zgornja stran kril je pri obeh spolih temno rjave barve, samice pa imajo, za razliko od samcev sprednja krila svetlo rjave barve. Ta vrsta \xc5\xbeivi od ni\xc5\xbein do gozdne meje na suhih in vla\xc5\xbenih travnatih obmo\xc4\x8djih. Ustrezajo mu predvsem z grmovjem zara\xc5\xa1\xc4\x8dajo\xc4\x8da se travi\xc5\xa1\xc4\x8da, kjer leta med junijem in septembrom. Gosenice se prehranjujejo z listi razli\xc4\x8dnih vrst trav.'